Krieket op die kassie | Netwerk24
Krieket op die kassie
09 Julie 2020 06:00
Liefhebbers van krieket kan nou weer op SuperSport na hul gunsteling-sportsoort kyk nadat die eerste van drie toetse tussen Engeland en die Wes-Indiese Eilande Woensdag (08/07) aan die gang gekom het.
Die eerste toets in die reeks word in die Rose Bowl in Southampton, Engeland, gespeel.
Dié krieketveld is juis gekies om veiligheid vir spelers en betrokkenes te bied deurdat daar ’n hotel op die perseel is, het ’n woordvoerder van SuperSport in ’n nuusverklaring gesê.
Die tweede toets begin op 16 Julie in Manchester. Die derde toets, wat op 24 Julie begin, word ook daar beslis.
Ná die toetsreeks teen Wes-Indië sal Engeland ook ’n reeks van drie toetse teen Pakistan speel.